முன்னர் அறுவை சிகிச்சை செய்த பகுதியில் ஹெர்னியா ஏற்பட்டால் அதனையே கீறல் ஹெர்னியா அல்லது Incisional Hernia என்று கூறுகிறோம். இந்த வகை ஹெர்னியா அறுவை சிகிச்சை முடிந்து சில வாரங்களிலோ, சில மாதங்களிலோ, ஏன் பல ஆண்டுகள் கழித்தோ கூட ஏற்படலாம். பெண்களுக்கு கருப்பை நீக்க அறுவை சிகிச்சை அல்லது சிசேரியன் அறுவை சிகிச்சை போன்றவற்றிற்கு பிறகு இந்த ஹெர்னியா ஏற்படலாம். அறுவை சிகிச்சையால் குடலின் கூறு சற்றே மாறுகிறது. இதனால் இந்த வகை ஹெர்னியா ஏற்பட்டால் மேலும் பல சிக்கல்களை உருவாக்கும். அதற்கு உடனடியாக அறுவை சிகிச்சை செய்துக்கொள்ள மருத்துவர் பரிந்துரைப்பார்.